Ing sajumênêng dalêm Ingkang Sinuhun Kangjêng Susuhunan Prabu Mangkurat ing Kartasura, mangun wêwangunanipun ringgit purwa, Arjuna wandanipun mangu, Krêsna wônda rondhon, Baladewa wônda kagèt, wiwit kala samantên kagungan dalêm ringgit purwa èstrinipun kagêlung, saha awit wontênipun ringgit wandanipun rangkêp-rangkêp, utawi wiwitipun wontên dhawuh dalêm lampahan Bagong kawastanan lampahan wetan, pancèn lênggahipun ingkang nglampahakên abdi dalêm dhalang ing kadipatèn anom, lampahan Petruk kawastanan lampahan kilèn, lênggahipun ingkang